Raamatun hahmoja. Abraham
Chroma (substantiivi)
1) värin puhtaus tai sen eroavaisuus harmaasta
2) värin eroavuuden, kylläisyyden tai voimakkuuden lisääminen
Matt. 5 (vapaa käännös): -
"Tehtävänne on olla valo ja tuoda maailmaan Jumalan värejä.
Jumala ei ole mikään salaisuus, josta kuuluisi vaieta.
Teemme tästä asiasta yhtä julkisen kuin mäellä oleva kaupunki on."
Ja tässä myrskyssä on rauha
Älä unohda, että Hän on kaiken Herra, kaiken Herra
On olemassa kirkkauden Kuningas, on Jumala, joka pelastaa, -
Yksi väkevä ja voimallinen, vapaus on Hänen nimessään
Avaa taivaan portit, nostakaa ylistyshuuto
On leijona, joka karjuu, Jeesus, kunnian Kuningas
Kohottakaa siis katseenne ja seiskää kunnioituksen vallassa
On vain Yksi, jolta apuni tulee
On olemassa kirkkauden Kuningas, -
on Jumala, joka pelastaa, -
Yksi väkevä ja voimallinen, vapaus on Hänen nimessään
Avaa taivaan portit, nostakaa ylistyshuuto
On leijona, joka karjuu, Jeesus, kunnian Kuningas
Hän on Ylösnoussut, kuningasten Kuningas!
Kansakunnat kumartavat, vuoret järkkyvät, -
kuullessaan vain yhden nimen
Jeesus hallitsee kaikkea, sen tiedän
Kansakunnat kumartavat, vuoret järkkyvät, -
kuullessaan vain yhden nimen
Jeesus hallitsee kaikkea, sen tiedän
Annamme Hänelle kaiken kunnian, koska Hän on sen arvoinen!
Vain Sinulle, Kuningas Jeesus!
On olemassa kirkkauden Kuningas, on Jumala, joka pelastaa, -
Yksi väkevä ja voimallinen, vapaus on Hänen nimessään
Avaa taivaan portit, nostakaa ylistyshuuto
On leijona, joka karjuu, Jeesus, kunnian Kuningas
Antakaa ylistys kunnian Kuninkaalle!
Laulan ylistystä nimellesi, -
ylistystä nimellesi, -
nimelle, joka on niin paljon kaikkia muita nimiä korkeampi
Kaikki kunnia nimellesi, -
kunnia nimellesi, -
nimelle, joka on niin paljon kaikkia muita nimiä suurempi
Ole korotettu, -
ole korotettu ylemmäs
Ole korotettu, ole korotettu ylemmäs
Laulan ylistystä nimellesi, -
ylistystä nimellesi, -
nimelle, joka on niin paljon kaikkia muita nimiä korkeampi
Kaikki kunnia nimellesi, -
kunnia nimellesi, -
nimelle, joka on niin paljon kaikkia muita nimiä suurempi
Ole korotettu...
Nimesi on elämä
Nimesi on toivo sisälläni
Nimesi on rakkaus, -
rakkaus, joka aina löytää minut
Nimesi on elämä
Nimesi on toivo sisälläni
Nimesi on rakkaus, -
rakkaus, joka aina löytää minut
Nimesi on elämä...
Ole korotettu...
Nimesi on elämä
Nimesi on toivo sisälläni
Nimesi on rakkaus, -
rakkaus, joka aina löytää minut
Laulakaa vielä! Nimesi on elämä...
Olet maailman valo
Nimesi on rakkaus...
Laulakaa: ole korotettu...
Nimesi on elämä...
Kiitos Jeesus. Hei, ystävät.
Aloitamme vuoden 2023 antamalla Hänelle kunnian.
Kun menette paikoillenne, voitte sanoa: "Jeesus, saat kaiken kunnian."
Voitte istua. Keräämme aina uhrin osana ylistystämme, -
koska annamme Hänelle kaiken ylistyksessä -
ja myös kaiken, mitä meillä fyysisesti on, kaikki varamme.
Kun menette paikoillenne, voitte jäädä seisomaan, sillä sanomme julistuksen.
Samalla keräämme uhrin, ja ämpärit kiertävät.
Voit antaa myös netin kautta, tekstiviestillä tai kortilla eteisessä.
Voit myös laittaa rahan paikallasi olevaan kuoreen ja pudottaa ämpäriin.
Nouskaa, niin sanomme julistuksen. Vierailijoille tiedoksi, että uskomme -
näihin totuuksiin Jumalasta ja itsestämme ja julistamme niitä -
samalla, kun keräämme uhrin koreihin tai oikeastaan ämpäreihin.
Sanotaan tämä kovaan ääneen.
Kun keräämme tämän uhrin, uskomme, että Herra antaa meille -
parempia työpaikkoja, mielisuosiota ja ystävyyssuhteita, -
avoimet ovet evankeliumille, siunauksia töissä, -
palkankorotuksia ja bonuksia, alennuksia ja provisioita, perintöjä, -
ihmeellistä huolenpitoa, korkoja ja tuloja, -
veronpalautuksia, shekkejä, lahjoja ja yllätyksiä, -
rahan löytämistä, velkojen maksua, -
kulujen pienenemistä, siunauksia ja kasvua.
Kiitos, Herra, että täytät kaikki taloudelliset tarpeeni, -
jotta minulla on enemmän kuin tarpeeksi antaa Valtakunnan työhön -
ja edistää Jeesuksen Kristuksen evankeliumia. Aamen.
Antakaa sen mukaan, mitä koette. Toivotetaan Steve tervetulleeksi.
Hienoa. Hyvää iltapäivää! Se oli hauskaa.
Sano vieruskaverillesi: "Uskon, että tästä tulee hyvä vuosi."
Kas niin. Siinä, mitä sanomme, on todella paljon voimaa.
Tämän uuden vuoden aluksi tutustumme Raamatun henkilöihin.
Tänä aamuna aloitamme Abramista, josta tuli Abraham.
Hänen elämänsä on täynnä asiaa, ja raapaisemme siitä vähän pintaa.
Oletan, että kun tutkimme hänen elämäntarinaansa, -
se koskettaa sydäntänne, ja kotona luette loput siitä syvällisemmin.
Etsikää Raamatusta 1. Mooseksen kirja. Aloitamme luvun 11 jakeesta 31.
Missä olimmekaan? "Ja Terah otti poikansa Abramin -
ja poikansa pojan Lootin, Haaranin pojan, -
ja miniänsä Saarain, poikansa Abramin vaimon, -
ja he lähtivät heidän kanssaan Kaldean Uurista -
mennäksensä Kanaanin maahan, -
ja he saapuivat Harraniin asti ja asuivat siellä.
Ja Terahin ikä oli kaksisataa viisi vuotta; sitten Terah kuoli Harranissa."
Pysähdytään tähän.
Aloimme lukea noin 300 vuotta vedenpaisumuksen ja Nooan jälkeen.
Pahuus oli vallannut maan, ja Herra toivoi, -
ettei olisi koskaan luonut ihmistä. Hän pyyhkäisi ihmiset maan päältä, -
mutta Nooa oli saanut Jumalan mielisuosion.
Nyt, 300 vuotta myöhemmin, Jumala alkaa ilmestyä, -
antaa lupauksiaan ja kertoa itsestään Abram-nimiselle miehelle.
Abramin isä Terah päätti muuttaa perheineen Kanaanin maahan, -
mutta jostain syystä he pysähtyivät kesken matkan.
Jatkamme Abramin kertomusta tästä. En tiedä, oletteko huomanneet, -
mutta sanomme aina, ettemme halua olla sellaisia kuin vanhempamme, -
mutta jokin meissä tekee meistä heidän kaltaisiaan. Se jokin on dna.
Sanomme: "En koskaan tee niin eikä minusta koskaan tule sellaista."
Terah aloitti matkan Kanaanin maahan, mutta Abram pääsi sinne.
Jatketaan luvun 12 jakeesta 1.
"Ja Herra sanoi Abramille: 'Lähde maastasi, suvustasi ja isäsi kodista -
siihen maahan, jonka minä sinulle osoitan.
Niin minä teen sinusta suuren kansan, siunaan sinut -
ja teen sinun nimesi suureksi, ja sinä olet tuleva siunaukseksi.
Ja minä siunaan niitä, jotka sinua siunaavat, ja kiroan ne, jotka sinua -
kiroavat, ja sinussa tulevat siunatuiksi kaikki sukukunnat maan päällä.'
Niin Abram lähti, niinkuin Herra oli hänelle puhunut, ja Loot meni -
hänen kanssansa. Abram oli Harranista lähtiessänsä -
seitsemänkymmenen viiden vuoden vanha.
Ja Abram otti vaimonsa Saarain ja veljensä pojan Lootin -
sekä kaiken omaisuuden, jonka he olivat koonneet, -
ja ne palvelijat, jotka he olivat hankkineet Harranissa, ja he lähtivät -
menemään Kanaanin maahan. Ja he tulivat Kanaanin maahan."
Mitä Jumala siis lupasi Abramille?
Hän sanoi: "Minä teen sinusta suuren kansan, -
teen sinun nimesi suureksi, -
ja sinä olet tuleva siunaukseksi kaikille maailman kansoille."
Jumalan suunnitelma on aina ollut siunata kaikkia maailman kansoja.
Sitten Hän sanoi henkilökohtaisesti Abramille: "Ja minä siunaan niitä, -
jotka sinua siunaavat, ja kiroan ne, jotka sinua kiroavat."
Jos muistat tästä saarnasta vain yhden asian, toivon, että se on tämä.
Sinun ei tarvitse puolustaa asemaasi, kun Herran käsi on puolellasi.
Jos ihmiset siunaavat sinua, Jumala siunaa heitä.
Jos ihmiset kiroavat sinua, jätä heidät Herran käsiin.
Kun muutimme tänne...
En ole puhunut tästä enää kovin usein, koska siitä on jo aikaa.
Istutimme seurakunnan ja halusimme kokoontua jalkapallostadionilla.
Olimme kokoontuneet kodissamme, mutta tarvitsimme isomman tilan.
Halusimme vuokrata jalkapallo- stadionin, koska kaikki tuntevat sen, -
mutta se oli liian kallis. Siitä pyydettiin 7 000 puntaa päivässä.
Jalkapalloväki ei ymmärtänyt summia, joissa ei ollut vähintään kuutta nollaa.
Heistä se oli hyvä tarjous, ja meillä oli oikein hyvä keskustelu.
Joukkue pelasi silloin Englannin liigaa. Selitin, että jos he siunaisivat meitä -
ja olisivat meille ystävällisiä, Jumala siunaisi heitä.
Saimme aikaan hyvän sopimuksen. Hinta oli noin 300 puntaa viikossa.
Vuosien kuluessa he saivat meiltä tuhansia seurakunnan kasvaessa.
Sanoin aina, että jonain päivänä tarvitsisimme rakennuksen, -
koska joukkue nousisi Valioliigaan, ja minulle vain naurettiin.
"Leicester ei ikinä pysy Valioliigassa pitkään." He olivat meille ystävällisiä.
Tietäkää, että kun joku on minulle ystävällinen...
Kun joku on minulle ystävällinen, Jumala siunaa häntä.
Joukkue nousi Valioliigaan sinä päivänä, -
kun muutimme tähän rakennukseen. Jumalan siunaus.
Miksi Abram tulisi menestymään paremmin kuin isänsä?
Hänen isänsähän oli samalla matkalla.
Minusta se johtui siitä, että Abramilla oli kutsu ja lupaus.
Tarvitset elämääsi Jumalan kutsun ja Jumalan lupauksen.
Et selviä elämän matkasta tuntematta Hänen kutsuaan ja lupaustaan.
Haluan sinun ymmärtävän tänään, että jos saat kutsun elämääsi -
ja uskot Hänen lupauksiinsa, saat vaeltaa Hänen siunauksessaan, -
mutta lupauksen vahvistuminen vaatii aikaa.
Lupauksen vahvistuminen vie aikaa.
Meidän pitää uskoa todeksi jokainen Jumalan antama lupaus.
Sinun täytyy uskoa ja luottaa Jumalaan, -
jotta lupauksesta voi tulla osa elämääsi.
Abramin ja Saarain piti uskoa, että Jumala antaisi heille lapsia.
He yrittivät auttaa Jumalaa ja saada asiat järjestymään, -
mutta oppivat lopulta, että lupauksen täyttymys voi tulla vain Jumalalta.
Toiseksi saamasi lupaukset eivät ole vain sinua varten.
Ne ovat perhettäsi, lapsiasi ja lastenlapsiasi varten.
Kun Jumala lupaa sinulle jotain, Hän ei ajattele vain sinua, -
vaan Hän ajattelee sitä, mitä aikoo tehdä tulevien sukupolvien aikana.
75-vuotiaana Abram otti siis perheensä, Saarain ja Lootin, -
ja kaiken, mitä heillä oli, ja he saapuivat Kanaanin maahan.
He ottivat kaiken mukaansa.
He panivat kaiken Jumalan lupauksen varaan.
Abram olisi voinut vaikka jättää Harramiin talon, jota olisi vuokrannut.
Näin he olisivat aina voineet palata, jos Kanaanin maa ei olisi hyvä juttu.
Joskus ihmiset haluavat jättää monenlaisia asioita auki -
ja katsoa, mikä niistä toimii. Se on hindulaisuutta.
Hindulaiset palvovat monia jumalia nähdäkseen, mikä niistä on väkevin.
Jeesus sanoo: "Jos haluat seurata minua, ota ristisi ja seuraa minua."
"Se, joka minun tähteni kadottaa elämänsä, löytää sen."
Olipa elämäsi kutsu mikä tahansa, se maksaa sinulle kaiken, -
ja se on myös perhettäsi varten.
Aviopuolisoilla ei ole erillisiä kutsuja.
Lupaus on sinua, puolisoasi ja lapsiasi varten.
Lastesi on tiedettävä, että he vaeltavat Jumalan lupauksissa.
Menivätpä he minne vain, heidän tulee tietää, että heillä on siunaus.
Jos heitä kirotaan, heidän ei tarvitse huolehtia, koska Herra hoitaa asian.
Kun Juliet ja minä menimme naimisiin, hänellä oli vahva kutsu Thaimaahan.
Hän halusi mennä Thaimaahan lähetystyöhön.
Minä taas halusin, että hän pysyisi mieluummin täällä ja asuisi kanssani, -
koska minulla oli kutsu Englantiin ja Britanniaan.
Puhuimme asiasta, ja hän luopui kutsustaan -
mennäkseen kanssani naimisiin ja palvellakseen täällä Englannissa.
On kuitenkin mielenkiintoista, että kun katson taaksepäin, -
olemme viettäneet eniten aikaa palvelemassa Thaimaassa.
Olemme olleet siellä aina vain uudestaan.
Kun pariskunta tulee yhteen, kyse ei siis ole kutsusta luopumisesta, -
vaan kutsustanne tulee yhtä, koska te tulette yhdeksi lihaksi.
Siksi puolison valinta on tärkeä asia.
Meillä on kriteerimme puolisolle, mutta yksi tärkeimmistä on kutsu.
Millainen kutsu hänellä on? Moni haluaa puolisokseen Barbien tai Kenin.
Ehkä ihmisen ulkonäkö ei kuitenkaan ole kaikkein tärkein asia, -
vaan se, mikä hänen elämänsä kutsu on.
Abram saapui Kanaanin maahan, ja jakeessa 7 Herra sanoi hänelle: -
"Sinun jälkeläisillesi minä annan tämän maan." Heillä ei ollut lapsia, -
mutta kutsun ja lupauksen vahvistuminen vaatii aikaa.
Ennen kuin tulimme tänne, olimme 15 vuotta Essexin Southendissä.
Herra vahvisti asemaamme Southendissä upeasti.
Tarkoitan, -
että aina kun menin Southendin pääkadulle, -
joku tuli tervehtimään minua ja kysymään kuulumisia.
Minulle sanottiin jopa, että seurakunnassani oli mukava olla.
Kun nyt 15 vuotta myöhemmin menen Southendin pääkadulle, -
joku tulee yhä aina kertomaan tulleensa uskoon seurakunnassani, -
koska Herra juurrutti meidät sinne.
Olemme nyt olleet täällä Leicesterissä 15 vuotta, -
ja Herra on juurruttanut meitä tänne. Tämä on paljon isompi kaupunki.
Sanoisin, että matka on ollut täällä kuoppaisempi kuin Southendissä, -
mutta olemme täällä, koska meidät on kutsuttu.
Jumalan siunaus on ollut meidän ja lastemme yllä, -
ja Hän on vahvistanut tätä seura- kuntaa meidän kaikkien siunaukseksi.
Näin Jumala tekee. Hän haluaa tuoda siunauksen omilleen.
Jos uskot lupaukseen, jaksat kestää sen ajan, -
mitä lupauksen vahvistaminen kestää, ja myös nauttia matkasta.
Sanoin, että matka on ollut vähän kuoppainen.
Kun ajattelemme Abramia, josta tuli uskon isä, voisi olettaa, -
että kaikki olisi helppoa. Jos on täynnä uskoa, kaikki on helppoa, vai mitä?
Abramilla täytyi varmasti olla kaikki kunnossa ja täydellinen teologia.
No ei. Hän päätyi Egyptiin nälänhädän vuoksi. Jatketaan jakeesta 10.
"Niin tuli nälänhätä maahan, ja Abram meni Egyptiin, -
asuakseen siellä jonkun aikaa, sillä nälänhätä maassa oli kova.
Ja kun hän lähestyi Egyptiä, puhui hän vaimollensa Saaraille: -
'Katso, minä tiedän, että sinä olet kaunis nainen.
Kun egyptiläiset saavat nähdä sinut, niin he sanovat: -
'Hän on hänen vaimonsa', ja tappavat minut, mutta antavat sinun elää.'
Sano siis olevasi minun sisareni, että minun kävisi hyvin sinun tähtesi -
ja minä sinun takiasi saisin jäädä henkiin.' Kun Abram tuli Egyptiin, -
näkivät egyptiläiset, että Saarai oli hyvin kaunis nainen.
Ja kun faraon ruhtinaat olivat nähneet hänet, -
ylistelivät he häntä faraolle; ja vaimo vietiin faraon hoviin.
Ja Abramia hän kohteli hyvin hänen tähtensä.
Ja hän sai pikkukarjaa, raavaskarjaa ja aaseja, -
palvelijoita ja palvelijattaria, aasintammoja ja kameleja.
Mutta Herra antoi kovien vitsausten kohdata faraota ja hänen hoviansa -
Saarain, Abramin vaimon, tähden.
Silloin farao kutsui Abramin luoksensa ja sanoi: 'Mitä olet minulle tehnyt?
Miksi et ilmoittanut minulle, että hän on sinun vaimosi?
Miksi sanoit: 'Hän on minun sisareni', niin että minä otin hänet vaimokseni?
Katso, tässä on vaimosi, ota hänet ja mene.'
Ja farao antoi hänestä käskyn miehillensä, että he saattaisivat -
hänet pois, hänet ja hänen vaimonsa sekä kaiken, mitä hänellä oli."
Häiritseekö tämä kertomus teitäkin?
Tästä voi sanoa vain: "Abram, mikä sinulla mättää?"
Ainoa opetus, jonka voin tuosta vetää, on: -
Älä anna vaimoasi pois, koskaan.
Hän teki sen kahdesti.
Oletteko huomanneet, että Jumala käyttää epätäydellisiä ihmisiä?
Joskus otamme harha-askelia tai menemme mutkan kautta.
Eikö ole helpottavaa, että Raamattu kertoo koko tarinan eikä vain osia?
Voin vetää tästä joitakin johtopäätöksiä.
Ensinnäkin Saarai oli todella kaunis.
Mikä teki hänestä kauniin?
Jumalan läsnäolo. Mistä tiedän sen?
Kun Abram antoi hänet toisen kerran Abimelekille, hän oli noin 90-vuotias.
Naiset, kauneutenne on peräisin Herran läsnäolosta elämässänne.
Teidän tulee tietää se. Kauneus ei katoa edes iän myötä, -
ellette itse usko sen katoavan.
Jos uskotte kauneutenne katoavan, se katoaa, -
mutta jos tiedätte, että Jumalan käsi on yllänne, -
kauneutenne ei koskaan katoa, koska Hänen kirkkautensa on teissä.
Joskus avioliitot menevät pieleen ja hajoavat.
Yksi hulluimmista asioista on, -
että eron jälkeen ihmiset alkavat kaunistaa itseään.
Eron jälkeen he laihduttavat, -
menevät kampaajalle ja käyvät salilla, jotta näyttäisivät viehättäviltä.
Ihmettelen, miksi he eivät tehneet tätä ennen avioliiton kariutumista.
Miksi ette silloin olleet kauniita? Tämä koskee sekä miehiä että naisia.
Ruoho on aina vihreämpää siellä, missä sitä kastellaan.
Miksi ette vain olisi kauniita?
Näin uuden vuoden aluksi haluan siunata teitä.
Tämä on yksi Raamatun vanhimmista siunauksista, -
koska se on Jobin kirjassa, joka on yksi vanhimmista Raamatun kirjoista.
Jos olet nainen, tyttö tai naispuolinen henkilö, nouse ylös.
Siunaamme teitä yhdellä Raamatun vanhimmista siunauksista.
Se on jakeessa Job 42:12. Sen mukaan Jumala siunasi -
Jobin elämän loppupuolta vielä enemmän kuin sen alkua.
Ehkä muistatte, että Herra koetteli Jobia ja hän menetti kaiken, -
mutta koska hän kesti koetuksen, Herran suosio palasi lopulta, -
ja Jumala siunasi häntä. Tämä oli osa siunausta: -
"Eikä ollut koko maassa niin kauniita naisia kuin Jobin tyttäret; -
ja heidän isänsä antoi heille perintöosan heidän veljiensä rinnalla."
Ymmärrättehän, että Jumalan suunnitelma oli aikojen alusta asti -
siunata miehiä ja naisia perintöosalla.
Hän halusi myös, että naiset, jotka ovat Hänen omiaan, -
olisivat maan kauneimpia.
Herra, rukoilen kauneuden siunausta -
jokaisen tässä huoneessa olevan naisen ylle.
Rukoilen, että he saisivat perintöosan, jonka olet heille varannut -
heidän veljiensä rinnalla. He eivät ole siitä irralliset, -
vaan olet aina halunnut siunata sekä miehiä että naisia.
Siksi siunaan heitä kauneudella ja perintöosalla -
Jeesuksen nimessä. Aamen. Voitte istua.
Jos täällä on feministejä, he ovat luultavasti minulle vihaisia, -
mutta ainakin tulette nyt olemaan kauniita feministejä.
Miehet, on selvää, ettette ikinä antaisi vaimojanne pois.
Se ei ikinä tulisi mieleemmekään, vai mitä?
Elämmehän 2000-lukua, ja Abram eli erilaista aikaa.
Vai antaisitteko? Antaisitteko vaimonne pois uranne tähden?
Teettekö pitkiä päiviä töissä ja laiminlyötte kotianne, -
koska laskut on maksettava ja uranne on tärkeä?
Tai asetettako etusijalle sen, mitä itse haluatte sen sijaan, -
mitä vaimonne haluaa, jotta elämänne olisi hyvää?
Tai antautuisitteko pornon lumoihin sen sijaan, -
että ihailisitte omaa vaimoanne?
Se on sama asia, kaverit.
Miehet, haluan, että teemme liiton, jos se sopii teille.
Jos olet mies, nouse seisomaan.
Mikä komea joukko!
En halua aiheuttaa ongelmia, joten sanon vain tämän.
Job sanoi myös jakeessa Job 31:1 tehneensä liiton silmiensä kanssa, -
ettei katsoisi nuorta naista himoiten. Lisään tähän: en anna vaimoani pois.
Näin saadaan raamatunkohtia mukaan.
Herra, rukoilen jokaisen täällä olevan miehen puolesta, -
jokaisen miehen, joka on Jumalan lapsi, -
että me tekisimme silmiemme kanssa liiton, -
ettemme koskaan katsoisi himoiten muita naisia kuin vaimoamme -
tai tyttöystäväämme, sitä henkilöä, jonka kanssa menemme naimisiin, -
emmekä koskaan anna vaimoamme pois.
Jeesuksen Kristuksen nimessä, aamen. Voitte istua.
Haluan sanoa, että vaikka olet siunauksessa, -
se ei tarkoita, että kaikki, mitä teet, on oikein.
Joku ajattelee, että hänen elämänsä on oltava hyvää, jos Jumala siunaa.
Ei. Jumala on hidas vihastumaan ja rikas rakkaudessa.
Joku sanoo: "Steve, et ymmärrä. Omatuntoni on puhdas."
Paavali sanoo jakeessa 1. Kor. 4:4, ettei omaantuntoon voi luottaa.
Vaikkei hänellä ole mitään tunnollaan, hän ei silti ole vanhurskautettu, -
sillä hänen tuomitsijansa on Herra. Näin sanoi apostoli Paavali.
Se, että Abrahamista tuli uskon isä, ei tehnyt hänestä erehtymätöntä.
Usko on sitä, että uskomme Jumalaa ja vaellamme Hänen kanssaan -
vaikeuksien, erehdysten ja ongelmien keskellä -
tekemättä kompromisseja Hänen sanojensa suhteen.
Näin opimme vaeltamaan uskossa.
Lupaus ja siunaukset, jotka Hän antaa, ovat sinua ja perhettäsi varten.
Jos emme käsittele asioitamme... Puhun itsestäni miehenä.
Minulla on tapana puhua niin, koska olen aina ollut mies.
Juliet voi puhua naisen näkökulmasta, mutta tämä on miehen näkökulma.
Jos en käsittele asioitani -
eli teologisesti sanottuna syntejäni, -
tuo synti siirtyy eteenpäin lapsilleni. He matkivat minun tekojani.
1. Mooseksen kirjan luvussa 26 Iisak toimi Rebekkan kanssa samoin -
kuin isänsä oli toiminut ja valehteli siitä, kuka tämä oli.
Onneksi Jaakobiin mennessä tämä perheongelma oli käsitelty.
Jaakob tosin meni ensin naimisiin väärän naisen kanssa -
ja huomasi sen vasta seuraavana aamuna, mutta se on toinen tarina.
Sehän voisi sattua kenelle tahansa!
Joskus kun luen Raamattua, minua naurattaa. Lopetan kohta.
Kun vaellat Jumalan kanssa, Hän tulee siunaamaan sinua.
Luetaan luvun 13 jakeesta 2. Lopetamme tähän.
"Abram oli hyvin rikas: hänellä oli karjaa, hopeata ja kultaa."
Jumala haluaa siunata meitä yltäkylläisesti.
Joskus se on meille englantilaisille vähän liikaa.
Hän haluaa siunata meitä yltäkylläisesti, mutta ei vain meitä, -
vaan myös niitä, jotka tekevät matkaa kanssamme.
Koska Loot oli tehnyt matkaa Abramin kanssa, -
Jumala oli siunannut heitä molempia. Luku 13, jae 8.
Siunaus sai miehet riitelemään. "Silloin Abram sanoi Lootille: -
'Älköön olko riitaa meidän välillämme, minun ja sinun, älköönkä -
minun paimenteni ja sinun paimentesi välillä, sillä olemmehan veljeksiä.
Eikö koko maa ole avoinna edessäsi? Eroa minusta.
Jos sinä menet vasemmalle, niin minä menen oikealle, -
tahi jos sinä menet oikealle, niin minä menen vasemmalle.'
Ja Loot nosti silmänsä ja näki koko Jordanin lakeuden olevan -
runsasvetistä seutua; ennenkuin Herra hävitti Sodoman ja Gomorran, -
oli se Sooariin saakka niinkuin Herran puutarha, niinkuin Egyptin maa.
Niin Loot valitsi itselleen koko Jordanin lakeuden ja siirtyi itään päin,
ja he erkanivat toisistaan. Abram asettui Kanaanin maahan, -
Loot asettui lakeuden kaupunkeihin -
ja siirtyi siirtymistään telttoineen Sodomaan asti."
Älä oleta, että jos vaellat Jumalan kanssa, saat aina helpon tien.
Abraham tiesi Herran käden olevan yllään, -
joten Jumala siunaisi häntä, menipä hän minne vain.
Hän saattoi luottaa siinä Jumalaan.
Loot sen sijaan valitsi helpon tien, parhaan paikan asua.
On houkuttelevaa asua mukavimmissa paikoissa -
sen sijaan, että tekisimme vaikeista paikoista parempia.
Toistan: on houkuttelevaa asua mukavimmissa paikoissa -
sen sijaan, että tekisimme vaikeista paikoista parempia.
Uskon, että Jeesus kutsuu tekemään vaikeista paikoista parempia.
Loot valitsi tasangot, mutta kukkuloilta näkee kauemmas.
Jumala ei ole koskaan lähettänyt minua helppoihin paikkoihin.
21-vuotiaana menin Merseysiden Southportiin.
Muistan, että uskoa täynnä olevat kristityt tervehtivät minua sanoen: -
"Täällä ei koskaan tapahdu mitään. Jumala ei tee täällä mitään."
Sinne tuli pieni herätys, ja yli 200 nuorta pelastui.
Monet heistä ovat nyt palvelutyössä, ja heillä on omat seurakunnat.
28-vuotiaana Herra lähetti minut istuttamaan seurakunnan Southendiin.
Minut kutsuttiin seurakuntien johtajien kokoukseen.
Oletin, että he halusivat siunata minua.
He kertoivat, että viimeiset viisi Southendiin istutettua seurakuntaa -
olivat epäonnistuneet, ja he halusivat minun lähtevän kaupungista.
Seurakunnastamme tuli kaupungin suurin. Jumalan siunaus.
Moni sanoo, ettei se onnistu täällä, mutta Herran käsi on ylläsi.
Saatat olla vaikeassa työssä ja kysyt: "Jumala, mitä ihmettä teen täällä?"
Jos Herran käsi on ylläsi ja Hän on asettanut sinut sinne, -
Hän tulee siunaamaan sinua. Voit muuttaa kaiken.
Sitten tulimme Leicesteriin, paikkaan, -
joka on täynnä epäjumalia, temppeleitä ja muita uskontoja.
Mitä Herra oikein ajatteli? Hän on luvannut tänne herätyksen.
Muistan, kun rukoilimme sitä, minne lähtisimme.
Rukoilin Herran edessä sanoen: "Herra, puhu, palvelijasi kuulee."
Mieleeni tuli paikkoja kuten Malibu tai Havaiji.
Ajattelin: "Kyllä, Herra! Menen minne vain haluat."
Ihan totta.
Miamissakin tarvitaan Jeesusta.
Jeesus ei kuollut puhtaan ilman, vaan ihmisten puolesta.
Muistan, että tuon prosessin aikana juttelin Julietin kanssa -
ja sanoin hänelle: "Menen vain paikkaan, jossa on mukavia ihmisiä."
Hän sanoi, että mukavia ihmisiä on kaikkialla.
Sanoin, että heidän pitää olla todella mukavia.
Ajelimme ympäriinsä ja päädyimme Oadbyyn.
Päätäni särki. Arvelimme, että luultavasti tulisimme tänne.
Menimme ostamaan särkylääkettä. Juliet ja lapset odottivat autossa.
Kaikki kassat olivat varattuja, ja jonotin päänsärkyisenä.
Eräs nuoripari sanoi: "Haluatko vain tuon? Voit mennä ennen meitä."
Southendissä tuo oli merkki siitä, että kohta saisi haukut.
Kiitin heitä hämmentyneenä, ja hän päästi minut ohitseen.
Kun olin maksanut, hän katsoi minua silmiin ja sanoi: -
"Tein tämän, jotta tietäisit, että Leicesterissä on mukavia ihmisiä."
Kun palasin autoon, sanoin: "Ette ikinä arvaa, mitä tapahtui.
Leicesterissä on mukavia ihmisiä!" Puhuimme tästä jatkuvasti.
Herran käsi.
Abram saattoi luottaa Jumalaan, -
koska hän tunsi Jumalan siunauksen elämässään.
Loot tyytyi vähempään, mutta Herra puhui Abramille -
luvun 13 jakeessa 14. Lopetan tähän, ihan totta.
"Ja Herra sanoi Abramille, sen jälkeen kuin Loot oli hänestä eronnut: -
'Nosta silmäsi ja katso siitä paikasta, missä olet...'"
Haluatteko lupauksen vuodelle 2023? Uskon, että tämä on meille.
"...pohjoiseen, etelään, itään ja länteen. Sillä kaiken maan, -
jonka näet, minä annan sinulle ja sinun jälkeläisillesi ikuisiksi ajoiksi.
Ja minä teen sinun jälkeläistesi luvun paljoksi kuin maan tomun.
Jos voidaan lukea maan tomu, -
niin voidaan lukea myöskin sinun jälkeläisesi.
Nouse ja vaella maata pitkin ja poikin, sillä sinulle minä sen annan."
Herran lupaus.
Ystävät, kun Jumala lupasi tämän, Iisakista ei ollut vielä tietoakaan.
Raamatussa on paljon lupauksia ja siunauksia, -
mutta Abramin siunaus on meidänkin yllämme, -
olemmehan hänen lapsiaan, sillä uskomme Jumalaa.
Jeesus kutsuu meitä kulkemaan pitkin ja poikin antamaansa maata.
"Mene katsomaan, mitä annan sinulle", Hän sanoo.
Uskotko elämässäsi olevaan kutsuun? Uskotko siihen?
Annatko Jumalan lupauksille aikaa vahvistua -
ja tulla osaksi elämääsi?
Teetkö tätä uskon matkaa Jeesuksen kanssa? Oletko aina antelias, -
jotta Hän voi siunata sinua ja niitä, joita ympärilläsi on?
Ja muista, että siunaus ei tarkoita sitä, että olisit aina oikeassa.
Kulje Hänen teitään, jotta lapsesi ja heidän lapsensa voivat nauttia -
vakiintuneesta lupauksesta ja Jumalan siunauksesta elämässään.
Äläkä koskaan anna vaimoasi pois.
Olen valmis. Nouskaa seisomaan.
Mitkään sanani eivät riitä, -
minulla ei ole mitään uutta
Miten voisin ilmaista kaiken kiitollisuuteni?
Voin laulaa näitä lauluja ja usein laulankin, -
mutta jokaisella laululla on loppu toisin kuin Sinulla
Niinpä kohotan käteni ja ylistän Sinua aina vain uudestaan, -
koska minulla ei ole muuta kuin halleluja, halleluja
Tiedän, ettei se ole paljon, -
mutta minulla ei ole muuta Kuninkaalle sopivaa -
kuin sydän, joka laulaa halleluja, halleluja
Minulla on yksi vastaus
Minulla on vain yksi liike
Palvon Sinua kädet kohotettuina korkealle
Niinpä kohotan käteni ja ylistän Sinua aina vain uudestaan, -
koska minulla ei ole muuta kuin halleluja, halleluja
Tiedän, ettei se ole paljon, -
mutta minulla ei ole muuta Kuninkaalle sopivaa -
kuin sydän, joka laulaa halleluja, halleluja
Niinpä kohotan käteni...
Nouse, sieluni, älä ujostele sisälläni
Korota laulusi, koska keuhkojesi sisällä karjuu leijona
Nouse ja ylistä Herraa
Nouse, sieluni, älä ujostele sisälläni
Korota laulusi, koska keuhkojesi sisällä karjuu leijona
Nouse ja ylistä Herraa
Nouse sieluni...
Niinpä kohotan käteni -
ja ylistän Sinua aina vain uudestaan, -
koska minulla ei ole muuta kuin -
halleluja, halleluja
Tiedän, ettei se ole paljon, -
mutta minulla ei ole muuta -
Kuninkaalle sopivaa kuin sydän, -
joka laulaa halleluja, halleluja
Suomennos: Anni Lähteenmäki